বাউফল, ৯ জুন (কৃষ্ণ কর্মকার/আমাদের বরিশাল ডটকম): বাউফলের লঞ্চঘাট গ্রামের প্রান্তিক নারীরা গৃহস্থলী কাজের পাশাপাশি চাটাই তৈরী করে স্বপ্ন  দেখছেন স্বাবলম্বী হওয়ার। হোগলা পাতা দিয়ে চাটাই তৈরি করে যে টাকা আয় হয় তা দিয়েই তারা চেষ্টা করছে দারিদ্রতাকে দুরে সরিয়ে রাখতে। কিন্তু এই প্রান্তিক নারীদের পুঁজি দিয়ে সাহায্য করতে এগিয়ে আসছে না সরকারী কোন সংস্থা কিংবা কোন এনজিও। পুঁজির টাকা জোগাড়ে স্থানীয় পাইকারদের কাছে আগেই নামমাত্র দামে শ্রম বিক্রি করে দিচ্ছেন তারা আর এতে তাদের স্বাবলম্বী হওয়ার স্বপ্ন অধরাই থেকে যাচ্ছে। বাউফলের লঞ্চঘাট গ্রাম ঘুরে এসে সেখানের প্রান্তিক নারীদের নিয়ে এ প্রতিবেদনটি লিখেছেন আমাদের বাউফল প্রতিনিধি কৃষ্ণ কর্মকার।